ئەشکەلۆن

ئەشکەلۆن یان عەسقەلان (بە عیبری: אשקלון، بە عەرەبی: عسقلان) شارێکە لە ئەشکەلۆن، ناوچەی باشووری، ئیسرائیل. بەپێی سەرچاوەکانی نووسینگەی ناوەندیی ئاماری ئیسرائیل لە ساڵی ٢٠٢٤، ژمارەی دانیشتووانی شارەکە ١٦٦،٨٦٤ کەس بووە. ڕووبەری ئەم شارە دەوروبەری ٤٨ کیلۆمەتری چوارگۆشە و چڕیی دانیشتووانی ٣،٤٩٢ کەسە لە ھەر کیلۆمەتری چوارگۆشەدا. ئەشکەلۆن یەکێکە لە گەورەترین و کۆنترین شارەکانی فەلەستینی مێژوویی کە ئەمڕۆ دەکەوێتە باشووری وڵاتی ئیسرائیل و ٦٥ کیلۆمەتر لە ڕۆژاوای ئورشەلیمەوە دوورە. کەنعانییەکان لە ھەزارەی سێیەمی پێش زایین ئەم شارەیان دامەزراند و یەکێک بوو لە بەندەرەکانی فەلەستینی ئەوکات لە کەنارەکانی دەریای ناوین. ھەروەھا ئەم شارە دەکەوێتە باکووری ڕۆژھەڵاتی کەرتی غەززە و ٢٥ کیلۆمەتر لە کەنار دەریاوە دوورە لەسەر ڕێگای نێوان غەززە و یافا. ئەمڕۆکە جووەکان زۆرینەی دانیشتووانی شارەکە پێکدەھێنن، ئەمەش دوای ئاوارەبوونی عەرەبەکانی شارەکە لە شەڕی ساڵی ١٩٤٨ کە زۆربەیان ڕوویان لە کەرتی غەززە کرد. مزگەوتی گەورە (جامع ئەلکەبیر) بە یەکێک لە دیارترین شوێنەوارەکانی ئەشکەلۆن دادەنرێت کە لەلایەن سەیفەددین سالار، شازادەی مەمالیکەکانەوە لە ساڵی ١٣٠٠دا دروست کراوە. ئەمانەش ببینە پێڕستی شارەکانی ئیسرائیل سەرچاوەکان بەستەرە دەرەکییەکان وێبگەی فەرمی داڕێژە:شارەکانی ئیسرائیل دەروازەی جوگرافیا ھێمای دەروازەدەروازەی شارەکان دەروازەی ئیسرائیل دەروازەی مێژوو دەروازەی فەلەستین دەروازەی میسر